**Zadaci iz Glazbene kulture za 8. razrede**

**Tjedan 22. 5. – 29. 5. 2020.**

**Lijepi pozdrav. ☺**

VAŽNO: Upute:

1. Ništa ne prepisujte u kajdanku do trenutka kada to zatražim od vas (pred kraj današnjeg sata)
2. Objašnjenje oznaka:

pjesma iz udžbenika

 skladba na cd-u

 pogledati neki link najčešće s YouTubea

Tijekom sata postavljati ću vam pitanja. Odgovore **ne prepisujte** nego ih izgovorite na glas, a provjeriti ćete ih kod prepisivanja u kajdanku.

Ponavljanje:

Poslušajte sada skladbu i odgovorite na pitanja, a odgovore provjerite na kraju sata.

Cd 2/20 Carl Orff - kantata Carmina Burana, O Fortuna

1. Tko izvodi skladbu?
2. Na kojem jeziku je tekst kantate?
3. Koji je ovo broj u kantati?
4. Porijeklo imena dolazi od talijanske riječi kantare. Što na hrvatskom znači cantare?
5. Koje su tri stvari u kantati izostavljene u odnosu na oratorij?

Obrada:

Na današnjem satu baviti ćemo se glazbeno stilskim razdobljima i elementima koja utječu na glazbu u pojedinim razdobljima. To vam je vrlo slično kao da sada razmislite koje su stvari utjecale na stil odijevanja, tj. modu i kako se ta moda mijenjala kroz stoljeća.

U glazbi imamo **7 glazbenih sastavnica** (sastojaka glazbe) koji čine bilo koju glazbu na svijetu u bilo kojem stoljeću naše povijesti. Razlika je samo u tome što su se te glazbene sastavnice u različitim stoljećima koristile na različite načine.

Te sastavnice glazbe su: 1. **tempo**, 2. **dinamika**, 3. **melodija**, 4. **ritam**, 5. **mjera**, 6. **glazbeni slog** (jednoglasje ili višeglasje), 7. **glazbeni oblici** (npr. dvodijelni oblik, trodijelni oblik, rondo, tema s varijacijama, sonatni oblik itd.).

Dakle te sastavnice su se na različite načine koristile kroz stoljeća i to je poslije odredilo **glazbeno stilska razdoblja**.

Predočite si glazbene sastavnice kao sastojke koji čine glazbu, sastojke od kojih je sva glazba napravljena. Glazbene sastavnice su poput sastojaka i začina neke hrane. Različiti sastojci i začini čine to da nastanu različita jela. Tako u glazbi npr. jazz glazba koristi različite ritmove, različite melodije, različite mjere od npr. neke skladbe koja je nastala u 15. stoljeću ili one nastale recimo 1000 godina prije. Ali uvijek imamo ovih 7 sastojaka koji čine svu glazbu svijeta bez obzira na vrijeme nastanka.

**Prepišite sada gradivo u nastavku u kajdanku.**

Plan ploče:

**Glazbene sastavnice i glazbeno stilska razdoblja**

Svako **glazbeno stilsko razdoblje** prepoznatljivo je zbog specifičnog kombiniranja **7** **glazbenih sastavnica**.

Glazbene sastavnice koji se kombiniraju su: **1. tempo**, **2. dinamika**, **3. melodija**, **4. ritam**, **5.** **mjera, 6. glazbeni slog** (jednoglasje - višeglasje)**, 7. glazbeni oblici** (dvodijelni oblik, trodijelni oblik, rondo, tema s varijacijama, sonatni oblik).

Glazbeno stilska razdoblja su:

1. **STARI VIJEK (ANTIKA) – od početka civilizacije do 5. stoljeća**
2. **SREDNJI VIJEK – od 5. do 15. stoljeća**
3. **RENESANSA – 15. i 16. stoljeće**
4. **BAROK – 17. stoljeće i polovica 18. stoljeća**
5. **KLASIKA – sredina 18. stoljeća do početka 19. stoljeća**
6. **ROMANTIZAM – 19. stoljeće**
7. **20. STOLJEĆE**

**To bi bilo sve za ovaj tjedan. Želim vam svima lijepi pozdrav ☺**

**Ima još ↓ ☺**

Odgovori na pitanja s današnjeg sata:

1. Mješoviti zbor i orkestar
2. Latinskom
3. Zborski ulomak
4. Pjevati
5. Kantata nema ni činova, dramske radnje, a ni pripovjedača.